ליאה תומפסון

ביוגרפיה

תומפסון נולדה ברוצ'סטר, מינסוטה, אחת מתוך חמשת ילדיהם של קליפורד וברברה בארי תומפסון. אמא שלה היא ממוצא אירי.
היא למדה בלט כילדה, רקדה באופן מקצועי בגיל 14, וזכתה במלגות ללמוד בתיאטרון הבלט האמריקאי, הבלט של סן פרנסיסקו, והבלט של פנסילבניה. מאחר שהרגישה שהיא לא גבוהה מספיק על מנת להיות פרימה בלרינה, היא נטשה את קריירת המחול לטובת משחק. תומפסון עברה לניו יורק בגיל 20, והשתתפה במספר הפרסומות כבור בורגר קינג בשנת 1980 יחד עם שרה מישל גלר ואליזבת שו, מי שלימים תככב לצידה בסרטי הקולנוע "בחזרה לעתיד 2" ו-"בחזרה לעתיד 3".

קריירה

בשנת 1982 תומפסון גילמה את דמותה של ססילי "סיסי" לופר במשחק וידאו אינטראקטיבי בשם "?‏MysteryDisc: Murder, Anyone". הופעת הבכורה הקולנועית שלה בסרט משמעותי הייתה בשנת 1983, בסרט "מלתעות 3D". תומפסון מספרת כי "זה היה הסרט הראשון שלי אי פעם, אבל שיקרתי ואמרתי שעשיתי כבר כמה סרטים אחרים, כך שכאשר הגעתי לראשונה [לסט הצילומים], באמת לא ידעתי דבר וחצי דבר. כמו כן, אמרתי שאני יודעת לעשות סקי מים. ואני לא. היו לי חמישה ימים ללמוד לפעלולי סקי מים ממש ממש מסובכים, כי הייתי צריכה להשתלב במופע סקי מים של "עולם המים". ואני אפילו לא יודעת איך לשחות!" לאחר מכן היא המשיכה והופיעה בסרטים "כל הצעדים הנכונים" (1983), "שחר אדום" (1984) ו-"החיים הפרועים" (1984).
התפקיד המפורסם ביותר של תומפסון הוא זו של לוריין ביינס מקפליי בטרילוגיית בחזרה לעתיד, שהסרט הראשון מתוכה יצא בשנת 1985. תומפסון מגלמת את אמו של מרטי מקפליי, בגילומו של מייקל ג'יי פוקס, שפוגש אותה בשנות ה-50, כשהיא בגיל ההתבגרות, אחרי שהוא חוזר בזמן 30 שנה; כעת עליו למנוע מלוריין להתאהב בו במקום עם מי שעתיד להיות אביו, ג'ורג' מקפליי (קריספין גלובר), מה שמוביל לסצנות מביכות בהן לוריין נמשכת אליו ומחזרת אחריו.
בשנת 1986, תומפסון כיכבה בסרטי הקולנוע SpaceCamp ו-Howard the Duck. בסרט האחרון היא אף שרה כמה שירים בפסקול הסרט, בדמותה של המוזיקאית בוורלי שוויצלר, סולנית הלהקה Cherry Bomb. ההקלטות הופיעו בשני אלבומי הפסקול ועל סינגלים. בשלהי שנות ה-80, תומפסון כיכבה עוד בסרטי הקולנוע Some Kind of Wonderful,‏ ?‏Casual Sex, ו-The Wizard of Loneliness. כמו כן, היה לה תפקיד מרכזי בסרט הטלוויזיה משנת 1989 Nightbreaker, שעבורו היא הייתה מועמדת לפרס CableACE. בתחילת שנות ה-90, תומפסון כיכבה בסרטים דני שובבני (1993), ‏ The Beverly Hillbillies‏ (1993) ו-The Little Rascals‏ (1994). היא הופיעה במספר סרטי טלוויזיה במהלך שנות ה-90, בהם ‏The Substitute Wife‏ (1994) ו-‏The Right To Remain Silent‏ (1996).
תומפסון זכתה להצלחה, פופולריות ושבחים מצד המבקרים, על הופעתה בתפקיד הראשי בסיטקום של רשת NBC בשם "קרוליין בעיר", ששודרה בשנים 1995–1999. בשנת 1996 זכתה תומפסון בפרס בחירת הקהל עבור שחקנית בסדרת טלוויזיה חדשה, בעוד שהתוכנית שלה זכתה בפרס סדרת הקומדיה החדשה הטובה ביותר בטלוויזיה.
לאחר הפסקה ממשחק, תומפסון המשיכה לככב במספר מחזות שהועלו בברודוויי. מאוחר יותר היא הופיעה בסדרת טלוויזיה For the People, שנמשכה עונה אחת בלבד. לאחר מכן היא כיכבה בסרט טלוויזיה, Stealing Christmas‏ (2003), לצידם של טוני דנזה ובטי ווייט. תומפסון גם הופיעה בכמה פרקים של סדרת הדרמה הקומית "אד" ובתפקיד אורח בפרק אחד בשנת 2004 של על החוק וסדר של חוק וסדר: מדור מיוחד.
בשנת 2005 החלה תומפסון להשתתף בסדרה של סרטי טלוויזיה של ערוץ הולמרק, שבה היא משחקת דמות בשם ג'יין דו, סוכנת חשאית לשעבר שפרשה והפכה עקרת בית, אך ממשיכה לסייע לממשלה לפתור תעלומות. תומפסון אף ביימה שניים מסרטי הסדרה - Jane Doe: The Harder They Fall ו-Jane Doe: Eye of the Beholder.
בשנת 2006 תומפסון השתתפה בתוכנית המציאות האמריקאית Celebrity Duets, והייתה המתמודדת השנייה שהודחה. באפריל 2007 היא כיכבה סרט טלוויזיה נוסף, A Life Interrupted, אשר שודר בערוץ Lifetime.
תומפסון הופיעה בתפקיד אורח בסדרה Head Case בינואר 2008. היא הופיעה בסרט הטלוויזיה  Final Approach, ששודר בארצות הברית לראשונה ב-24 במאי 2008.‏ עוד היא הופיעה בסרטים Exit Speed,‏ Spy School,‏ Splinterheads ו-Adventures of a Teenage Dragon Slayer. היא כיכבה בסרט הטלוויזיה The Christmas Clause, שזכה לביקורות טובות ולרייטינג גבוה.
תומפסון מככבת במשחק ההרפתקאות  Mystery Case Files: Shadow Lake שהופץ בנובמבר 2012 על ידי חברת משחקי המחשב Big Fish Games.‏ בתה של תומפסון, מדליין דויטש, משחקת גם כן בפרויקט זה.
מאז 2011, תומפסון מככבת בסדרת ערוץ ABC Family "הוחלפו בלידתן", על זוג הורים שמגלה כי בתם בת ה-16 איננה בתם הביולוגית, וכי היא הוחלפה בטעות עם תינוקת אחרת בבית-החולים.
בשנת 2014, תומפסון השתתפה בעונה ה-19 של תוכנית המציאות האמריקאית "רוקדים עם כוכבים", שם התחרתה לצידו של הרקדן המקצועי ארטם צ'יגוינטסב. הזוג הודח בשלב רבע הגמר, והגיע למקום ה-6 בתחרות. עוד באותה השנה היא שיחקה את דמותה של איירין סטיל בסרט הקולנוע "Left Behind".

חיים אישיים

תומפסון נשואה לבמאי האמריקאי-יהודי, הווארד דויטש, מאז 1989. השניים נפגשו לראשונה על סט הצילומים של "Some Kind of Wonderful" בשנת 1987.‏ הבת שלהם היא השחקנית זואי דויטש.
לתומפסון ולדויטש שתי בנות, מדלין וזואי, איתה הופיעה יחד באירוע צדקה של איגוד האלצהיימר במרץ 2008.‏ שתי הבנות הן שחקניות. תומפסון הצהירה כי ההפסקה שלקחה בקריירה שלה, על מנת לגדל את הבנות, סייעה לה לקראת תפקידה כדמות האמא קאתי דייוויס בסדרת סרטי הטלוויזיה "Jane Doe".